એન્ટિબાયોટિક્સ લેવાથી ડાયેરિયા થાય તે સમસ્યા ખૂબ સામાન્ય બની ગઇ છે. તો ડાયેરિયા ન થાય તેના માટે તમે જમવામાં બેક્ટેરિયાયુક્ત યોગર્ટ ખાઇ શકો છો. જેનાથી શરીરને ડાયેરિયા સામે રીકવર થવામાં મદદ મળી રહે છે. યોગર્ટમાં સારી માત્રામાં બેક્ટેરિયા હોય છે. જે ડાયેરિયા સામે રક્ષણ મેળવવામાં ખૂબ ઉપયોગી હોય છે. વર્ષ 2015માં હેલ્થને લગતા પ્રકાશિત થયેલ એક અહેવાલમાં જણાવ્યુ છે કે નાના બાળકોને થતી પેટ સમસ્યાઓ સામે લડવામાં યોગર્ટ ખૂબ જ ઉપયોગી બની રહે છે. એન્ટિબાયોટિક્સના કોર્સ બાદ એક મહિના સુધી તમે યોગર્ટ ખાવાનું રાખો. તમે ડૉક્ટરની સલાહ લઇને પણ પ્રોબાયોટિક સપ્લીમેંટ્સ લઇ શકો છો. આ ઉપરાંત તમે અથાણું, ઇડલી, ઢોંસા જેવા ખાદ્ય પદાર્થોનું પણ સેવન કરી શકો છો.